da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de da da en da da da da da da it da da da da da da da da da da da da da is da da da da da da da da da nl da da da da da da da sv da da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Det gamle sagn fortæller, at Odin sendte Kong Skjold til danerne, så han kunne blive deres første konge. Kong Skjold ankom som spæd helt alene på et tomt skib. Skibet landede ved Lejre, der blev det danske riges første kongesæde.
Men sagnet er kun et sagn, og hvis man skal fortælle Lejres historie, skal man endnu længere tilbage. For sandheden er, at der har været mennesker i området lige siden jægerstenalderen.
Da istidens gletchere smeltede for 12-15.000 år siden, blev dødislandskabet med søer og moser ved Ledreborg dannet. Sydøst for Gl. Lejre afsattes en jævn moræneflade, der blev til Hedeboegnen. Smeltevand eroderede morænefladen og skabte de ådale, som i dag løber sammen ved Lejre og ud i Roskilde Fjord.
Lejre-egnens naturforhold gav helt enestående levemuligheder for de første jægere og de senere bønder. Åerne og nærheden til fjorden gav mulighed for fiskeri. Jorden var let at dyrke, og man kunne jage og hente tømmer i skovene.
Samtidig betød de mange vandløb, der mødes ved Lejre, at stedet med tiden blev et naturligt regionalt centrum.
De første fund i Gl. Lejre stammer fra bondestenalderen. Harald Hildetands høj, der ellers skulle indeholde den sidste sagnkonge af skjoldungeslægten, Harald Hildetand, er en stendysse fra omkring 3.500 f.v.t.
I bronzealderen markerer de ledende slægter sig i landskabet i form af de kuplede gravhøje, der kroner højdedragene. En af de bedst bevarede er Mysselhøj.
Derimod har man hverken fundet bopladser fra sten- eller bronzealderen, men ifølge historikerne er der ingen grund til at tvivle på, at der har boet mennesker på Lejreegnen. Det gælder også i den efterfølgende jernalder, selv om der ikke er mange fund fra den tid.
Det er der til gengæld, når vi kommer frem til omkring år 500. Så sker der for alvor noget. De store haller, der vidner om rigdom og måske endda kongemagt dukker op.
Den ene afløser den anden frem til ca. år 900. I dag kan du se omridsene af flere af dem markeret i landskabet med græstørv. Den største hal var på 650 kvm. Over 60 meter lang og 12 meter bred. Hallerne er placeret højt med en imponerende udsigt over landskabet.
De store skibssætninger fortæller også om magt og rigdom. Den største skibssætning, der er den næstestørste i Danmark, har været op mod 100 meter lang og formet som et skib. Det har symboliseret rejsen efter døden og er generelt knyttet til begravelserne i området. I alt har der været mindst fire skibssætninger i området vest for den gamle landsby. Det er også her, at gravhøjene Grydehøj, Ravnshøj og Hyldehøj ligger.
I Grydehøj har man fundet rester af en fyrstegrav. Graven stammer fra ca. år 650 og har desværre været plyndret. Men man kan af det guldindvirkede tøj, som den døde er begravet i, se, at det har været en person fra det øverste samfundslag. I en anden grav har man fundet en herre med sin træl. Trællen har fået hovedet hugget af og skulle formentlig følge sin herre på den sidste rejse.
Også enkeltfund vidner om rigdom og storhed. En guldskat er fundet i nærheden af Mysselhøj. Og i 2009 fandt en amatørarkæolog en Odin-figur, der fremstiller guden som en hersker på sin trone. Figuren er med til at underbygge forestillingen om Lejres kongelige status.
Læs mere om seværdigheder i Gl. Lejre
Den lille Odin-figur i støbt sølv er kun 2 cm høj og stammer fra ca. år 900. Odin var kongernes gud. Han var den øverste af de nordiske guder, og i den lille figur er han fremstillet som hersker i sit højsæde, der blev kaldt Lidskjalv. De to fugle på hver side er ravnene Hugin og Munin, der hver aften vendte hjem og underrettede Odin om, hvad der var sket i verden.
De gamle historieskrivere er de første, der forbinder Lejre med Danmarks første konger. Såvel Saxo som Lejrekrøniken og krønikeskriveren Svend Aggesen fortæller om kongeslægten ”Skjoldungerne” fra hedensk tid.
Det oldengelske kvad ”Beowulf” fortæller om, hvordan Beowulf besøgte kong Hroar i den prægtige Hjorthal på Sjælland. Det var den Hjorthal, som blev brændt ned, da Rolf Krake og hans kæmper blev overlistet og dræbt.
Krønikeskriverne er ikke pålidelige historiske kilder, men de arkæologiske udgravninger har vist, at Gl. Lejre uden tvivl var et betydningsfuldt sted i perioden mellem år 500 og år 1000.
Da Svend Aggesen skriver sin krønike i 1100-tallet er storhedstiden forbi. Nu var Roskilde det nye magtcentrum i et kristent kongerige. Aggesen henviser til den før så berømte kongsgård i Lejre og fortæller, at Lejre nu ”knapt er beboet og næsten hører til de allerringeste landsbyer”.
Udlejregård bliver til Ledreborg
Lejre dukker først op igen i de skriftlige kilder i 1348, da kronen overtager Lejre by. Nogle år senere dukker også Udlejregård op, da kongen overtager gården, som bliver et mindre kongeligt len.
Udlejregård er lig med Lejregård, der senere bliver til Ledreborg Slot, da Johan Ludvig Holstein køber den i 1739 og forvandler den lille herregård til et fornemt gods. I dag regnes Ledreborg Slot som et af landets mest helstøbte herregårdsanlæg.
Selve Gl. Lejre har ikke ændret sig voldsomt. Ved udskiftningen forblev halvdelen af gårdene i landsbyen. Heriblandt Hestebjerggård, der i dag huser Lejre Museum.
Staten købte Hestebjerggård i 1969, og i dag ejer Naturstyrelsen en stor del af de områder, hvor de gamle fortidsminder ligger.
Se på kortet i vandretursfolderen
Det historiske landskab blev fredet i 1992. På området er markeret en vandrerute, der tager dig på en tur igennem danmarks-historien og Lejres rige fortid. Her kan du bogstaveligt talt vandre fra klenodie til klenodie samtidig med, at du får en naturoplevelse i det smukt bølgende sjællandske landskab.
Navnet Lejre er et af de allerførste kendte stednavne i Danmark. Navnet betegner en let konstruktion, et telt eller en hytte. Ordet lejr har samme oprindelse.
Mere om Gl. Lejre:
Kort med seværdigheder Aktiviteter Dyr og planter Året rundt Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden